كان فيه واحد بيسأل ذاكر نايك ف فيديو سمعت له ان من سورة " الاخلاص" بنعرف ان الله ليس بشرياا فلماذا يقول ان اللي بيشرك بياا يدخل النار مش دي تبقا انانيه ودي صفه من صفات البشريه ؟ انا مفهمتش رد الدكتور نايك وعاوز افهم ، لكن راعي ان ميكنش فيه ف الاجابه تشبيه بشري .؛..............
هي إيه أول آية في سورة الإخلاص لامؤاخذة؟  "قل هو الله ((أحد))"  طب إيه آخر آية في نفس السورة؟  "ولم يكن له كفوًا أحد"  هو ساب أن الله "أحد" وليس له كفؤ أو شبيه أو مثيل ومسك في أنه مش بشري؟ هو أي كلام وخلاص؟ :D أما عن الأنانية .. فهي أيضًا دعوى ساذجة..  دلوقتي إحنا بنتكلم على التالي في تصورنا الإسلامي :  الله خالق كل شيء ، العالم ومافيه هو من خلق الله..  ثم خلق الله خلقًا من خلقه هم آدم وذريته ، وسخر لهم ما في السماوات والأرض جميعًا منه .. ثم قال لهم : اعبدوني..  فقام قوم فأشركوا بالله أحدًا ، لا هو خلق ، ولا هو رزق ، ولا يملك نفعًا ولا ضرًا ، وهو من المخلوقات..  يعني هو لا يستحق بأي حال العبادة ..  فالله (صاحب الحق) عاقبهم بذلك لأنهم خالفوا أمره..  الأنانية دي ، لما يكون مخلوق ومخلوق .. أنا وأنت ، وأقوم أنا عاوز أستأثر بكل حاجة لنفسي ، بينما هي حق مشترك لنا..  لكن الكلام دا مش متحقق أصلًا في رب العالمين الذي خلق كل شيء ، ويملك كل شيء.  فهو إذا كان هو "الأحد" المستحق الوحيد للعبادة ، فمافيش أصلًا كلام من دا.. مش أي كلام نعمل له قيمة ونخليه شبهة ونحط بقى تشبيهات بشرية وشغل فاكس..  دا كلام طفل صغير يرد عليه أصلًا ..